Návrh komuniké

Vláda Slovenskej republiky na svojom rokovaní prerokovala a schválila návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 94/1963 Zb. o rodine v znení neskorších predpisov a zákon č. 99/1963 Zb. Občiansky súdny poriadok v znení neskorších predpisov. 

Predmetom návrhu je upraviť rozhodovanie o umiestnení dieťaťa do detského domova, podľa navrhovanej úpravy bude povinnosťou súdu najprv preskúmať všetky možnosti na prednostné umiestnenie dieťaťa do pestúnskej starostlivosti alebo do výchovy iného občana. Návrh definuje výpočet konkrétnych foriem správania rodičov, ktoré sa považujú za opravdivý záujem rodiča o dieťa. Novela tiež zavádza povinnosť súdu rozhodnúť o osvojení dieťaťa a umiestnení do náhradnej výchovy bezodkladne najneskôr do jedného roka od podania návrhu.